Svätojánsky potok

Svätojánsky potok je vodný tok vo Volovských vrchoch a Hornádskej kotline na území okresu Spišská Nová Ves. Je to pravostranný prítok Hornádu s dĺžkou približne 6,5 km a je tokom V. rádu. 

 Priebeh toku 
Potok pramení v centre geomorfologickej časti Galmus, v Hnileckých vrchoch, ktoré sú podcelkom Volovských vrchov. Prameň vyviera v závere Svätojánskej doliny, pod hrebeňom spájajúcom Zbojský stôl () a Kopec (), v nadmorskej výške približne  Na hornom toku tečie na severovýchod, zakrátko priberajúc menší pravostranný prítok. V lokalite Uramova úboč priberá opäť pravostranný prítok z oblasti NPR Galmuská tisina a stáča sa na sever.Volovské vrchy – Krompachy. Turistická mapa. 1 : 50 000. Harmanec: VKÚ, a. s., 1999. Pri Kaplnke svätého Jána priberá významný pravostranný prítok spod Bielej skaly () a pokračuje Svätojánskou dolinou na sever. V jej dolnej časti priberá ľavostranný prítok z lokality Široké vrchy (), opúšťa Volovské vrchy a vteká do Hornádskej kotliny, jej podcelku Hornádske podolie a časti Vlašská kotlina. V lokalite Za horou vteká do Blatnej doliny, kde napája Rybník pri Sabinke, kde zároveň priberá aj významný ľavostranný Blatný potok. Svätojánsky potok pokračuje už Blatnou dolinou východným smerom, priberajúc pravostrannú Kondrátku. Na dolnom toku križuje železničnú trať Žilina – Košice a juhovýchodne od Spišských Vlách sa v nadmorskej výške približne  vlieva pravostranne do rieky Hornád. Potok patrí do širšieho povodia rieky Slaná.

Potok pramení a preteká iba katastrálnym územím mesta Spišské Vlachy v okrese Spišská Nová Ves v Košickom kraji.

 Poznámky 

 Referencie 

 Pozri aj 
 Volovské vrchy, Hnilecké vrchy, Galmus
 Hornádska kotlina, Hornádske podolie, Vlašská kotlina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky vo Volovských vrchoch
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Spišská Nová Ves
Kategória:Spišské Vlachy